b'\n_START_ARTICLE_\nBoris Berce\n_START_SECTION_\n\xc5\xbdivljenje in delo\n_START_PARAGRAPH_\nPo okupaciji Jugoslavije je bil zaprt. Z narodnoosvobodilno borbo je za\xc4\x8del sodelovati 1942 in bil po koncu vojne do 1947 v Jugoslovanski ljudski armadi. Diplomiral je 1950 na beograjski Tehni\xc5\xa1ki fakulteti. Leta 1957 je doktoriral iz tehni\xc5\xa1kih znanosti na Rudarsko-geolo\xc5\xa1ki fakulteti v Beogradu. Strokovno se je izpopolnjeval v Nem\xc4\x8diji, Sovjetski zvezi in Zdru\xc5\xbeenih dr\xc5\xbeavah Amerike. V letih 1950\xe2\x88\x921979 je bil kot geolog zaposlen na Geolo\xc5\xa1kem zavodu Slovenije v Ljubljani. Od 1960-1966 je bil tudi predavatelj na zagreb\xc5\xa1ki Naravoslovno-matemati\xc4\x8dni fakulteti. V letih 1966\xe2\x88\x921972 je bil direktor ve\xc4\x8d projektov pri Organizaciji zdru\xc5\xbeenih narodov, po 1979 pa je delal pri ekonomski komisiji OZN za Afriko v Adis Abebi kot vi\xc5\xa1ji tehni\xc4\x8dni svetovalec za lokalne projekte. V doma\xc4\x8di in tuji strokovni literaturi je objavil preko 150 strokovnih poro\xc4\x8dil in razprav. S svojim delom je dodal pomemben prispevek k razvoju raziskovalneha koncepta metod in postopkov pri ocenjevanju rudi\xc5\xa1\xc4\x8d pri nas in v svetu.'